Բեն Գոդֆրի

Բեն Գոդֆրի (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Նորվիչ Սիթիի կազմում։ Խաղում է կենտրոնական պաշտպանի դիրքում։

Ակումբային կարիերա

Վաղ կարիերա 
Ֆուտբոլիստի կարիերան Գոդֆրին սկսել է Յորք Սիթիում։ 2011 թվականին նա միացել է Միդլսբրոյի երիտասարդական թիմին, որտեղ 1 տարի անցկացնելուց հետո վերադարձել է Յորք Սիթի։ Իր պրոֆեսիոնալ դեբյուտը նշել է 2015 թվականի օգոստոսի 18-ին՝ թիմի մեկնարկային կազմում խաղադաշտ դուրս գալով Յովիլ Թաունի դեմ խաղում։ Իր առաջին գոլը խփել է նոյեմբերի 14-ին՝ Պլիմութ Արգայլի դեմ խաղում։ 2015 թվականին անգլիացին ճանաչվել է Լիգա Երկուի տարվա լավագույն նորեկ։ Յորք Սիթիի կազմում Գոդֆրին անցկացրել է 15 հանդիպում՝ դառնալով 1 գոլի հեղինակ։

Նորվիչ Սիթի 
2016 թվականի հունվարի 15-ին Գոդֆրին 3.5 տարվա պայմանագիր է կնքել Նորվիչ Սիթիի հետ։ Իր դեբյուտը ակումբի կազմում նշել է օգոստոսի 23-ին՝ փոխարինման մտնելով Անգլիայի լիգայի գավաթի Կովենտրի Սիթիի դեմ խաղում և գոլի հեղինակ դառնալով այս հանդիպման 86-րդ րոպեին։ Առաջին հանդիպումը Չեմպիոնշիպում անցկացրել է 2017 թվականի հունվարի 28-ին՝ Բիրմինգհեմ Սիթիի դեմ խաղում։ 

2017 թվականի օգոստոսի 11-ին Գոդֆրին երկարաձգել է իր պայմանագիրը Նորվիչի հետ մինչև 2021 թվականը։ Օգոստոսի 24-ին նա սկզբից՝ մինչև 2018 թվականի հունվարի 1-ը, ապա մինչև մրցաշրջանի ավարտը վարձավճարով միացել է Շրուսբերի Թաունին։ Իր դեբյուտը նշել է օգոստոսի 26-ին՝ Օքսֆորդ Յունայթեդի դեմ խաղում։ 2018 թվականի ապրիլի 18-ին Գոդֆրին մասնակցել է Անգլիայի ֆուտբոլային լիգայի մրցանակի եզրափակչի Լինկոլն Սիթիի դեմ խաղին, սակայն Շրուսբերին պարտվել է 1-0 հաշվով։ Մայիսի 27-ին նա մեկնարկային կազմում խաղադաշտ է դուրս եկել Լիգա Մեկի փլեյ-օֆֆի եզրափակչի Ռոտերհեմ Յունայթեդի դեմ խաղին, սակայն Շրուսբերին կրկին պարտվել է։ Վարձավճարի ընթացքում Գոդֆրին անցկացրել է 51 հանդիպում՝ դառնալով 1 գոլի հեղինակ։

2018 թվականի հուլիսի 26-ին Գոդֆրին երկարաձգել է իր պայմանագիրը Նորվիչ Սիթիի հետ մինչև 2022 թվականը։ Դեկտեմբերի 26-ին նա 2 գոլային փոխանցում է տվել Նոթինգհեմ Ֆորեստի դեմ խաղում։ 2019 թվականի փետրվարի 23-ին Գոդֆրին դարձել է գոլի հեղինակ Բրիստոլ Սիթիի դեմ խաղում՝ օգնելով իր թիմին հաղթել 3-2 հաշվով։ Ապրիլի 10-ին անգլիացին գոլ է խփել Ռեդինգի դեմ խաղում, իսկ հանդիպումն ավարտվել է 2-2 հաշվով։ 2018-19 մրցաշրջանում Գոդֆրին անցկացրել է 36 հանդիպում՝ դառնալով 4 գոլի և 2 գոլային փոխանցման հեղինակ, իսկ Նորվիչ Սիթին հաղթել է Չեմպիոնշիպը։

2019 թվականի հունիսի 26-ին Գոդֆրին 1 տարով երկարաձգել է իր պայմանագիրը Նորվիչ Սիթիի։ Իր առաջին հանդիպումը Պրեմիեր Լիգայում անցկացրել է օգոստոսի 9-ին՝ մեկնարկային կազմում խաղադաշտ դուրս գալով Լիվերպուլի դեմ խաղում։ Թիմի ավագի թևկապով նա առաջին անգամ խաղադաշտ է դուրս եկել սեպտեմբերի 28-ին՝ Քրիսթալ Փելասի դեմ խաղում։

Միջազգային կարիերա 
Գոդֆրին ներկայացրել է Անգլիան մինչև 20 և մինչև 21 տարեկանների երիտասարդական հավաքականներում։

Կարիերայի վիճակագրություն

Ակումբային վիճակագրություն 
2020 թվականի հունվարի 6-ի դրությամբ

Նվաճումներ

Ակումբային 
Շրուսբերի Թաուն

 Անգլիայի ֆուտբոլային լիգայի մրցանակ. երկրորդ տեղ. 2017–18

Նորվիչ Սիթի

 Չեմպիոնշիպ. 2018–19

Ծանոթագրություններ

Արտաքին հղումներ 

 Գոդֆրիի պաշտոնական Տվիտերի էջը
 Գոդֆրիի պաշտոնական Ինստագրամի էջը
 Գոդֆրին transfermarkt-ում
 Գոդֆրին soccerbase.com-ում
 Գոդֆրին WhoScored.com կայքում
 Գոդֆրին Նորվիչ Սիթիի պաշտոնական կայքում 
 Գոդֆրին Պրեմիեր Լիգայի պաշտոնական կայքում
 Գոդֆրին ՈՒԵՖԱ-ի պաշտոնական կայքում

Ֆուտբոլի պաշտպաններ
Անգլիացի ֆուտբոլիստներ
Յորք Սիթիի ֆուտբոլիստներ
Շրուսբերի Թաունի ֆուտբոլիստներ
Նորվիչ Սիթիի ֆուտբոլիստներ
Անգլիական ֆուտբոլի լիգայի խաղացողներ
Ֆուտբոլի կիսապաշտպաններ
Պրեմիեր Լիգայի ֆուտբոլիստներ